**ADATKEZELÉSI TÁJÉKOZTATÓ**

**FOGLALKOZTATÁS-FELÜGYELETI HATÓSÁG ÉS MUNKAVÉDELMI HATÓSÁG ELJÁRÁSAI SORÁN TÖRTÉNŐ ADATKEZELÉSRŐL**

**A személyes adatok kezelője:**

|  |  |
| --- | --- |
| Adatkezelő megnevezése: | Nógrád Vármegyei Kormányhivatal |
| PIR azonosító: | 789345 |
| Adatkezelő székhelye: | 3100 Salgótarján, Zemlinszky Rezső út 9. |
| Adatkezelő postai címe:  | 3101 Salgótarján, Pf. 265. |
| Adatkezelő elektronikus címe:  | hivatal@nograd.gov.hu |
| Adatvédelmi tisztviselőjének neve és elérhetősége: | Horváth Adrienn tel.: +3632620702, e-mail: adatvedelem@nograd.gov.hu |

**Az adatkezelés jogalapja:**

A személyes adatok kezelésének jogalapja a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről szóló 2016. április 27-i 2016/679 európai parlamenti és tanácsi rendelet (a továbbiakban: GDPR) 6. cikk (1) bekezdés c) pontja: jogi kötelezettség teljesítéséhez szükséges adatkezelés.

Az információs önrendelkezési jogról és az információszabadságról szóló 2011. évi CXII. törvény (továbbiakban Info tv.) 14. § a) pontja értelmében az érintetteket megilleti az előzetes tájékozódáshoz való jog. Az Info tv. 16. § (1)-(2) bekezdései kötelezettségként előírják az adatkezelők számára, hogy

„(1) Az előzetes tájékozódáshoz való jog érvényesülése érdekében az adatkezelő az általa, illetve a megbízásából vagy rendelkezése alapján eljáró adatfeldolgozó által végzett adatkezelési műveletek megkezdését megelőzően vagy legkésőbb az első adatkezelési művelet megkezdését követően haladéktalanul az érintett rendelkezésére bocsátja

*a)*az adatkezelő és – ha valamely adatkezelési műveletet adatfeldolgozó végez, az adatfeldolgozó – megnevezését és elérhetőségeit,

*b)*az adatvédelmi tisztviselő nevét és elérhetőségeit,

*c)*a tervezett adatkezelés célját és

*d)*az érintettet e törvény alapján megillető jogok, valamint azok érvényesítése módjának ismertetését.

(2) Az (1) bekezdésben foglaltakkal egyidejűleg, azzal azonos módon vagy az érintettnek címzetten az adatkezelő az érintett számára tájékoztatást nyújt

*a)*az adatkezelés jogalapjáról,

*b)*a kezelt személyes adatok megőrzésének időtartamáról, ezen időtartam meghatározásának szempontjairól,

*c)*a kezelt személyes adatok továbbítása vagy tervezett továbbítása esetén az adattovábbítás címzettjeinek – ideértve a harmadik országbeli címzetteket és nemzetközi szervezeteket – köréről,

*d)*a kezelt személyes adatok gyűjtésének forrásáról és

*e)*az adatkezelés körülményeivel összefüggő minden további érdemi tényről.”

Jelen tájékoztatóban foglaltak a nem természetes személyekre vonatkozó adatok tekintetében nem alkalmazhatóak.

1. **Munkavédelem**

**Az adatkezelés célja:**

A Nógrád Vármegyei Kormányhivatal adatkezelésének célja a munkavédelemről szóló
1993. évi XCIII. törvény (továbbiakban Mvt.) alapján,

* hogy a munkavédelmi hatóság tudomásul bírjon azon egészségügyi szolgáltatás keretében használt, éles vagy hegyes munkaeszközökkel folytatott tevékenységekről, ahol a kockázatértékelés a munkavállaló biztonságát vagy egészségét veszélyeztető kockázat jelenlétét állapította meg
* az azbeszttel történő tevékenység veszélyessége miatt munkavédelmi hatósági ellenőrzés lefolytatása, egy jövőben esetlegesen bekövetkező foglalkozási megbetegedés foglalkozási eredetének tisztázása, valamint nyilvántartás vezetése
* a biológiai tényezők hatásának kitett munkavállalók egészségének védelméről szóló jogszabály alapján a 2-4. csoportba tartozó biológiai tényezőkkel történő tevékenység esetén munkavédelmi hatósági ellenőrzés lefolytatása,
* valamint egy jövőben esetlegesen bekövetkező foglalkozási megbetegedés foglalkozási eredetének tisztázása
* az építési munkahelyen végzett tevékenység veszélyessége miatt, az időben történő hatósági ellenőrzés biztosítása nyilvántartás vezetése.
* célja a túlnyomásos légtérben végzett tevékenység veszélyessége miatt munkavédelmi hatósági ellenőrzés lefolytatása, valamint egy jövőben esetlegesen bekövetkező foglalkozási megbetegedés foglalkozási eredetének tisztázása
* a rákkeltővel végzett tevékenység veszélyessége miatt hatósági ellenőrzés lefolytatása, valamint egy jövőben esetlegesen bekövetkező fokozott expozíció vagy foglalkozási megbetegedés foglalkozási eredetének tisztázása, valamint nyilvántartás vezetése.

**Az adatkezelés tárgya:**

Jelen tájékoztató a Nógrád Vármegyei Kormányhivatal működése során

* az egészségügyi szolgáltatás keretében használt, éles vagy hegyes munkaeszközökkel folytatott tevékenység bejelentésével kapcsolatosan felmerülő
* az azbeszttel történő tevékenység bejelentésével kapcsolatos
* a biológiai kóroki tényezőkkel történő tevékenység bejelentésével kapcsolatos
* az építőipari kivitelezési tevékenység bejelentésével kapcsolatosan felmerülő
* a foglalkozási betegség gyanújának bejelentésével kapcsolatos
* a túlnyomásos légtérben végzett tevékenység bejelentésével kapcsolatos
* rákkeltő anyagokkal végzett tevékenység bejelentésével kapcsolatos

személyes adatok kezelésére vonatkozik.

1. **Az egészségügyi szolgáltatás keretében használt, éles vagy hegyes munkaeszközökkel folytatott tevékenység bejelentésével kapcsolatos személyes adatkezelése**

***1. A kezelt személyes adatok köre:***

* a bejelentő, adatszolgáltató személy neve, címe, telefonszáma, e-mail-címe,
* a munkavállalók biztonsági és egészségvédelmi képviselőjének neve, beosztása

***2. A személyes adatok kezelésének, tárolásának időtartama:***

A személyes adatok őrzési ideje 5 év.

1. **Az azbeszttel végzett tevékenység bejelentésével kapcsolatos személyes adatkezelése**

***1.A kezelt személyes adatok köre:***

* a bejelentő, adatszolgáltató személy neve, címe, elérhetősége (telefonszám, e-mail cím)

***2. A személyes adatok kezelésének, tárolásának időtartama:***

A személyes adatok őrzési ideje a munkavégzés utolsó napjától számított 50 év.

1. **Biológiai kóroki tényezőkkel történő tevékenység bejelentésével kapcsolatos személyes adatkezelése**

***1. A kezelt személyes adatok köre:***

* a bejelentő, adatszolgáltató személy neve, címe, elérhetősége (telefonszáma, e-mail-címe),
* az egészségvédelemért felelős személy neve, beosztása

***2. A személyes adatok kezelésének, tárolásának időtartama:***

A személyes adatok őrzési ideje 5 év.

1. **Építőipari kivitelezési tevékenység bejelentése kapcsán történő személyes adatkezelése**

***1. A kezelt személyes adatok köre:***

* a bejelentő, adatszolgáltató neve
* a bejelentő, adatszolgáltató címe
* a bejelentő, adatszolgáltató elérhetősége (telefonszám, e-mail cím)
* az építtető neve és címe,
* a felelős tervező neve és címe,
* a kivitelező neve és címe,
* az építési munka irányításáért felelős személy neve és címe,
* a biztonsági és egészségvédelmi koordinátor neve, elérhetősége

***2. A személyes adatok kezelésének, tárolásának időtartama:***

A személyes adatok őrzési ideje 3 év.

1. **Foglalkozási betegség gyanújának bejelentésével kapcsolatos személyes adatkezelése**

***1. A kezelt személyes adatok köre:***

* a bejelentő személy neve, címe, elérhetősége (telefonszáma, e-mail-címe),
* az érintett munkavállaló neve, TAJ száma, neme, születési dátuma, születési helye, anyja neve, lakcíme vagy tartózkodási helye

***2. A személyes adatok kezelésének, tárolásának időtartama:***

A személyes adatok őrzési ideje 10 év.

1. **A túlnyomásos légtérben végzett tevékenység bejelentésével kapcsolatos személyes adatkezelése**

***1. A kezelt személyes adatok köre:***

* a bejelentő, adatszolgáltató személy neve, címe, elérhetősége (telefonszáma, e-mail-címe),
* a foglalkozás-egészségügyi orvos neve, pecsétszáma, elérhetősége

***2. A személyes adatok kezelésének, tárolásának időtartama:***

A személyes adatok őrzési ideje 3 év.

1. **Rákkeltő anyagokkal végzett tevékenység bejelentése kapcsán történő személyes adatkezelése**

***1. A kezelt személyes adatok köre:***

* a rákkeltővel exponált munkavállalók születési éve, TAJ száma, munkaköre,
* foglalkozás-egészségügyi orvos neve

***2. A személyes adatok kezelésének, tárolásának időtartama:***

A személyes adatok őrzési ideje 50 év.

**Az adatok megismerésére jogosultak**

A Nógrád Vármegyei Kormányhivatalnál az adatok megismerésére jogosultak a Foglalkoztatási, Foglalkoztatás-felügyeleti és Munkavédelmi Főosztály vezetője, valamint a főosztály illetékes foglalkoztatottjai.

**A személyes adatok forrása:**

Az érintett adatszolgáltatása.

**Automatizált döntéshozatal és profilalkotás, személyes adatok továbbítása harmadik országba, vagy nemzetközi szervezethez vagy egyéb Magyarországon található szervezethez, illetőleg a személyes adatok címzettjei, a címzettek kategóriái**

Az adatkezelés során nem kerül sor sem automatizált döntéshozatalra, sem profilalkotásra.

Az azbeszttel végzett tevékenységről szóló bejelentésről a munkavédelmi hatóság három munkanapon belül értesíti a területileg illetékes környezetvédelmi hatóságot.

Biológiai kóroki tényezőkkel történő tevékenység bejelentésével kapcsolatos személyes adatkezelése során adattovábbítás nem történik.

Építőipari kivitelezési tevékenység bejelentése kapcsán történő személyes adatkezelése során adattovábbítás nem történik.

Foglalkozási betegség gyanújának bejelentésével kapcsolatos személyes adatkezelése során a munkavédelmi hatóság az általa kiállított vizsgálati lapot és a bejelentést a munkahigiénés és foglalkozás-egészségügyi szerv részére továbbítja.

A túlnyomásos légtérben végzett tevékenység bejelentésével kapcsolatos személyes adatkezelése során adattovábbítás nem történik.

A munkavédelmi hatóság az Mvt. 83/A. § (2) bekezdésben meghatározott adatokat a foglalkozási eredetű rákkeltő anyagok elleni védekezés és az általuk okozott egészségkárosodások megelőzésének céljából továbbítja a munkahigiénés és foglalkozás-egészségügyi szerv részére.

1. **Foglalkoztatás-felügyelet**

A személyes adatok kezelésére a foglalkoztatás elősegítő szolgáltatásokról és támogatásokról, valamint a foglalkoztatás felügyeletről szóló 2020. évi CXXXV. törvény (a továbbiakban: Fftv.) foglalkoztatás-felügyeleti hatóság által vezetett nyilvántartás alcíme alapján kerül sor a jogszabályban meghatározott adattartalommal.

1. **Az adatkezelés célja**

Az adatkezelés célja, hogy a kezelt személyes adatok jogosulatlan felhasználásának megakadályozása érdekében meghatározza a személyes adatok kezelése során irányadó adatvédelmi és adatbiztonsági szabályokat és gondoskodjon azok érvényesítéséről.

1. **Az adatkezelés tárgya**

Jelen tájékoztató a Nógrád Vármegyei Kormányhivatal foglalkoztatás-felügyeleti hatósági tevékenységesorán végzett ellenőrzések során a személyes adatok kezelésére vonatkozik.

1. **A foglalkoztatás felügyeleti hatóság által kezelt adatok köre**
2. **Foglalkoztatott személyre vonatkozóan:**
* természetes személyazonosító adatok, állampolgárság,
* bevándorolt, letelepedett, menekült vagy oltalmazott jogállás,
* lakóhely, tartózkodási hely és értesítési cím,
* foglalkozás, munkahely, munkakör (tevékenység),
* heti munkaidő,
* iskolai végzettség, szakképzettség,
* jövedelemre vonatkozó adatok,
* TAJ szám, adóazonosító jel,
* iskolaszövetkezeti tagi jogviszonya esetén diákigazolványa szám,
* közérdekű nyugdíjas szövetkezeti tagsága esetén a nyugdíjfolyósítási törzsszám.

**2. Foglalkoztatóra vonatkozóan**

* adószámmal nem rendelkező természetes személy foglalkoztató esetén:

- természetes személyazonosító adatok,

- lakcím,

- adóazonosító jel

1. **A személyes adatok kezelésének, tárolásának időtartama:**

A személyes adatok őrzési ideje 50 év.

1. **Személyes adatok továbbítása, betekintés személyes adatokba**

A foglalkoztatás-felügyeleti hatóság más szerv és természetes személy részére adatot csak törvényben meghatározott módon szolgáltathat.

A bíróság, az ügyészség, a bűnüldözési és büntetés-végrehajtási szerv, valamint a nemzetbiztonsági szolgálat a nyilvántartásban szereplő adatok teljes körének igénylésére jogosult.

A munkavédelmi hatóság a nyilvántartásba – az ellenőrzéshez szükséges mértékben – betekinthet.

1. **Közös**
2. **Tájékoztatás az érintettet az adatkezeléssel kapcsolatban megillető jogokról**

**Tájékoztatáshoz való jog:** Az érintettnek joga van az adatkezeléssel kapcsolatos tájékoztatáshoz, melyet a jelen tájékoztató rendelkezésre bocsátása útján teljesítünk.

**Személyes adatokhoz való hozzáférés joga:** az érintett tájékoztatást kérhet, hogy az adatkezelőnél a személyes adatainak kezelése folyamatban van-e; amennyiben folyamatban van, úgy igényelheti a kezelt személyes adatai másolatát.

**Helyesbítéshez, kiegészítéshez való jog:** az érintett kérheti, hogy az adatkezelő indokolatlan késedelem nélkül helyesbítse a rá vonatkozó pontatlan személyes adatokat, valamint kérheti a kezelt hiányos személyes adatainak kiegészítését.

**Törléshez vagy korlátozásához való jog:** az érintett kérheti, hogy az adatkezelő a személyes adatait/személyes adatai egy részét kizárólag tárolja, azokon egyéb adatkezelési műveletet (például rendszerezés, tagolás, összekapcsolás, továbbítás) ne végezzen. Az adatkezelés korlátozása az alábbi okokból kérhető:

* + az érintett vitatja a személyes adatok pontosságát,
	+ az adatkezelés jogellenes és az érintett ellenzi az adatok törlését, vagy
	+ az adatkezelőnek már nincs szüksége a személyes adatokra, de az érintett igényli azokat valamely jogi igénye előterjesztéséhez, érvényesítéséhez vagy védelméhez.

Ha az adatkezelés a jogszabályi kötelezettség ellátása miatt történik, a törlési kérelmet nem tudjuk teljesíteni.

1. **Az érintett jogorvoslathoz való joga**

Az érintett a személyes adatai kezelésével kapcsolatban **bejelentést tehet** az adatkezelő adatvédelmi tisztviselőjénél, a fent megadott elérhetőségein. Az érintett továbbá panaszt nyújthat be a Nemzeti Adatvédelmi és Információszabadság Hatóságnál (cím: 1125 Budapest, Szilágyi Erzsébet fasor 22/c, postacím: 1530 Budapest, Pf.: 5, e-mail cím: [ugyfelszolgalat@naih.hu](http://www.ugyfelszolgalat@naih.hu)) mint felügyeleti hatóságnál, ha megítélése szerint a rá vonatkozó személyes adatok kezelése sérti a GDPR rendelkezéseit. Az érintett bírósághoz fordulhat, ha megítélése szerint a személyes adatainak nem megfelelő kezelése következtében megsértették a GDPR szerinti jogait.

1. **Az érintett kérelmeinek teljesítése**

Az érintett jogainak gyakorlásával kapcsolatos kérelmét a Nógrád Vármegyei Kormányhivatalnál, mint adatkezelőnél nyújthatja be, melynek teljesítése díjmentesen történik, kivéve, ha a kérelem egyértelműen megalapozatlan vagy – különösen ismétlődő jellege miatt – túlzó, valamint az érintett által a kezelt személyes adatairól kért további másolatokat, melyekért a kérelem tárgyában eljáró adatkezelő az adminisztratív költségeken alapuló, ésszerű mértékű díjat számíthat fel.

Az érintett jogainak gyakorlásával kapcsolatos kérelmek teljesítése – amennyiben kérelmét elektronikus úton nyújtotta be – elektronikus úton történik, kivéve, ha az érintett másként kéri. A kérelmet a Nógrád Vármegyei Kormányhivatal annak beérkezésétől számított 30 napon belül teljesíti, mely indokolt esetben 60 nappal meghosszabbítható.

Érvényes, 2024. február 1.-től

Nógrád Vármegyei Kormányhivatal

Foglalkoztatási, Foglalkoztatás-felügyeleti és Munkavédelmi Főosztály